open-index/open-wikipedia-markdown huggingface dataset:
Davide Boni

El **Davide Boni** (Milan, 19 de settember del 1962)  a l'è on politegh italian. L'è staa President del Consili Regional de la Lombardia e de la Provincia de Mantoa.

## Biografia
El s'è diplomaa a Milan in elettrotecnega e l'è staa amministrator de 'n azienda de mangià mantoana dal 1980 al 1993.

A l'è sposaa e 'l gh'ha du fioeui.

## Attività politega
L'ha scominciaa a fà politega in del Moviment Social Italian, ma l'è passaa prest a la Lega Nord.

Dal 1993 al 1997 l'è staa President de la Provincia de Mantoa, e 'l riva terz a l'elezion del 1997.

L'è staa in Consili Regional dal 2000 al 2012, e President del Consili dal 2010 al 2012.

El 13 de ottober del 2015, dopo di alter incarich minor, a l'è staa elegiuu Segretari Provincial de la Liga Nord Milan, e l'è staa sfiduciaa a luj del 2017 per di question ligaa al congress del 2017 e di question in su la comunicazion in tra el Consili Comunal e i Consili de Municipi e l'è sostituii, comé commissari, dal Fabrizio Cecchetti. Inscambi, a l'è scernuu del Gianni Fava 'me responsabil per la Città metropolitana de Milan per el referendum per l'autonomia de la Lombardia del 2017.

A mità 2018 el molla la Liga per giontàss al Grande Nord. Con lor el se candida in di elezion regionai del 2023 in la lista civega a sostegn de la Letizia Moratti.

## Riferiment
*Terremoto in Lega Nord: mozione di sfiducia a Boni
*Lega Nord, commissariata segreteria di Milano: via Boni, arriva Cecchetti
*REFERENDUM, FAVA: DAVIDE BONI COORDINATORE PER LA CITTA' METROPOLITANA
*Soffia ancora il vento del Nord, malgrado Salvini 

## Alter progett
Cernusch (metropolitana de Milan)

**Cernusch ** l'è 'na stazion de la Linia 2 de la Metropolitana de Milan. L'è verta dal 5 magg 1968 per i lign celer de l'Adda e dal 4 dicember 1972 per la M2.

L'è foeura de l'aria tariffaria urbana milanesa.

## Interscambi
 Autobus extraurban
 Parchegg de scambi
 Bike Sharing e Parchegg per bici

## Servizzi
 Biliettaria
 Stazion videosorveliada

## Alter progett
Lign celer de l'Adda

I **lign celer de l'Adda** hinn staa on progett de dò lign ferroviari che avarien collegaa Milan a Berghem e Vimercaa e sostituii i tramvij interurban Milan-Vaver e Milan-Vimercaa.

Del progett a l'è stada fada su domà la tratta da Milan a Gorgonzoeula originariament gestida cont i tram, a l'è stada poeu integrada in la linia 2 de la Metropolitana de Milan, anca se in regim provvisori s'hinn doperaa i treni de la M1.

L'era ispirada al premetrò de Bruxelles, ossia on servizzi suburban servii cont di mezz tranviari, ma l'era prevista la ferroviarizzazion a la fin de l'oeuvra, mai finida.

## I treni

I lign droeuvaven di treni bloccaa faa cont i tocch di tram di agn '40 e '50, precisament 22 motriss e 44 convoeuj. Ogni treno el gh'eva 340 post per setàss e l'era coloraa de gialdin avori in la zona di finestrin e de giald fort in del rest de la vettura.

Dodes treni i eren di ATM 500 e des di ATM 800. In di period de volta affluenza i treni podeven vess unii e fà di treni de pussee de 1000 post.

Cont la metropolitanizzazion del servizzi i treni hinn staa doperaa in di tranvij Milan-Vimercaa e Gorgonzoeula-Vapri.

## Bibliografia
* Azienda Tranviaria Municipale - Milano, *Le ferrovie dell'Adda*
* Renzo Marini, *Le ferrovie dell'Adda*, in "Ingegneria Ferroviaria" aprile 1968, pp.&nbsp;345–348
* Elio Ceron, Sergio Farné, *La progettazione e la costruzione delle Linee Celeri dell'Adda*, in "Ingegneria Ferroviaria" novembre 1995, pp.&nbsp;1001–1022
* Giovanni Cornolò, *Fuori porta in tram*, Albertelli, Parma, 1980.

## Alter progett

## Vos corelaa
*Lign celer de la Brianza
Pedro Fernando

**Paulo Fernando Fazenda Manuel** cugnusüü cumé **Pedro Fernando** (Luanda, Angola, 19 de nuvembre dal 1998) l'è un rapper angolan.

## Ligam de föra
*  Pedro Fernando - New Songs, Playlists & Latest News sü BBC Music, British Broadcasting Corporation.
*  Pedro Fernando sü Twitter, TWTR, Inc. 
*  Pedro Fernando Musik-Sammler.de.
*  Pedro Fernando sü Tidal, TIDAL HiFi, Aspiro AB.
*  Pedro Fernando sü Discogs, Zink Media, Inc.
*  Pedro Fernando sü Instagram, Facebook, Burbn, Inc.
Segù

El **segù** a l'è 'n arnes doperaa soratuttt di legnamee cont ona lama parallela al manich.

L'è staa doperaa antigament anca in guerra e donca l'è devegnuda anca 'n arma araldega.
Treno ATM 500

El **Treno ATM 500** a l'è on treno bloccaa tranviari faa per i lign celer de l'Adda dal 1961 al 1964 e anmò in esercizi in sui lign tranviari.

Hinn staa faa di vegg carrozz e motriss di agn precedent, e hinn bon de accettà sia i 600V di tranvij urban sia i 1200V che gh'eren in sui Lign Celer.

Dopo de la metropolitanizzazion di Lign Celer hinn staa desmettuu in la Ligna da Milan a Vimercaa, e in del 1981, cont el sarà di 'sti lign, hinn staa mandaa in Brianza.

Incoeu a ghe n'è 11 anmò attiv, e hinn doperaa in su la tranvia Milan-Limbiaa.

## Vos corelaa
*Treno ATM 800
*Treno ATM 400
Pierantonio Tremolada

**Pierantonio Tremolada** (Lissún, 4 d'utùber 1956) l'è dal 19 de lüi 2017 el vèsc de Bresa.

El 24 magg del 2014, l'era stài numinàd vèsc aüsiliari de Milán, cul tìtul de *Massita* e cunsacráa dal Cardinál Scola el 28 de giügn 2014.

## Stema e mótt

''« Haurietis de fontibus salutis »

## Ligamm de foeura

*Sitt d'la Diocesi de Bresa
San Faustin (metropolitana de Bressa)

**San Faustin ** l'è 'na stazion de la Metropolitana de Bressa che la serviss la zona de .

## Interscambi
La stazion la gh'ha 'me interscambi i bus zittadin.
 Fermada del bus

## Servizzi
La stazion la gh'ha 'sti servizzi chi:
 Biliettaria
 Stazion videosorveliada
San Donaa (metropolitana de Milan)

**San Donaa** l'è ona stazion de la linia 3 de la metropolitana de Milan, capoligna in direzion sud.

## Storia
L'è verta dal 12 de magg del 1991, in l'ambit del segond tratt de la gialda e l'è devegnuda capoligna de 'sto tratt

## Struttura
La stazion la gh'ha trii binari in dò cann. Anca se 'l nomm el disaria che l'è a San Donaa, in realtà l'è in del territori de Milan, anca se prima del fascismo l'era territori de San Donaa. Quej de San Donaa che pòden rivà cont i sò biliett urban e senza addizionai.

## Servizzi
La stazion la gh'ha:
 Ascensoeur
 Biliettaria automatega
 Scal mobil

## Interscambi
In di vicinanz gh'è di fermaa urban e suburban de la ATM:
 Fermada del bus

## Alter progett
Lòd T.I.B.B. (metropolitana de Milan)

**Lòd T.I.B.B.** l'è ona stazion de la linia 3 de la metropolitana de Milan.

## Storia
Originariament la gh'eva de ciamàss "Porta Romana FS", ma per sconfondes mia cont la stazion precedenta de Porta Romana han scernuu 'me nomm Tecnomasio, poeu breviaa in Lod TIBB.

## Servizzi
La stazion la gh'ha:
 Ascensoeur
 Scal mobil
 Biliettaria automatega
 Videosorvelianza

## Interscambi
 Stazion de Scalo Romana 
 Fermada corrier
 Fermada filobus

## Alter progett
Tram ATM 7100

I **Tram ATM 7100** a hinn 'na seri de tram a pianal integralment rebassaa doperaa in su la red di tram de Milan. Ordinaa in prevision de l'attivazion di metrotranvij, hinn in esercizi dal 2002 in su la red urbana e incoeu ghe n'è 48.

Hinn part di AnsaldoBreda Sirio, e 'l progett estetich a l'è del Pininfarina. Ogni vettura la gh'ha sett cass.

## Alter progett

## Vos correlaa
*AnsaldoBreda Sirio
*Tram ATM 7500
*Metrotranvia
Battapagn

El **battapagn** a l'è 'n arnes doperaa per nettà i pagn e soratutt i tapett, cont el sbattij per cascià via la polver. L'ha perduu popolarità cont la nassita di aspirapolver.

L'è anca doperaa eroticament in del spanking o, istoricament, per castigà la gent cont i scurattaa.
Mini Metro

**MiniMetro** a l'è on videogioeugh independent strategich in beta dal 2014 fondaa in su la gestion de on servizzi de metropolitana cont el collegà cont i treni e i lign a disposizion i vari stazion che se troeuven man a man in su la mappa.

L'ha ricevuu 'na bona recojenza di recensor, che l'han svesinaa a Sim City e l'han definii assee divertent.
Meneghin (treno)

El **Meneghin** a l'è on treno faa de l'AnsaldoBreda in 46 esemplar per la metropolitana de Milan in tra el 2008 e 'l 2010. 20 hinn in su la linia M1, 17 in su la M2 e 9 in su la M3.

Ogni treno el gh'ha 6 carrozz e 24 port per lat.

## Storia
El treno el nass per volontà de la ATM per renoeuvà i treni de la metropolitana milanesa. El progett, de l'AnsaldoBreda, l'è approvaa e presentaa offizialment in su la M1 el 19 de marz 2009. In del giugn 2010 a l'è completada la fornitura de 42 Meneghin.

Incoeu a hinn 46: 20 in la M1, 15 in la M2 e 11 in la M3.

## Vos correlaa
*Leonardo

## Alter progett
Heartbleed

**Heartbleed** a l'è staa on bug de tipo buffer over-read che l'ha lassaa 'na vulnerabilità de sicurezza in del software OpenSSL, doperaa fiss per i comunicazion segur TLS.

## Descoverta
El bug a l'è staa descovert el 1 de april del 2014 e publegada el 3 de april. La descoverta l'è stada praticament contemporanea in tra la Codenomicon e i laboratori del Google.

In quell dì el 17% di server segur, circa mezz milion, a l'era ciamaa vulnerabil.

El 7 de april el bug a l'è staa sistemaa.

## Comportament

El protocoll *heartbeat* (battit del coeur) el permett de tegnì verta 'na connession segura verta senza renegoziàlla e donca cont on resparmià de resors. 'Sto protocoll el fonziona che el client el manda al server 'na stringa e la sò dimension, e se el server el respond con quella stringa a l'è attiv.

La vulnerabilità la rend disponibil on tocch arbitrari e scernuu de l'attaccant de la memoria del server, che 'l può avègh denter anca di ciav bon de danneggià la privatezza di comunicazion, finna a la ciav publega del server e che permetten on attacch man in the middle. Anca i tecnegh de protezion avarien domà sbassaa i dagn, e avarien permittuu de fà on man in the middle dal moment de l'attacch, che però in la pupart di cas el serviss a nagott.

### Esempi pratich
On us legittim del servizzi al saria staa:
*Alis: Server, se ghe set manda indree la stringa "Ciao" de 4 caratter.
*Server: Ciao

L'us illegittim inveci el cuntava in sul fatt che in cas de differenza in tra la longhezza real de la stringa e quella deciarada l'avaria mandaa ona stringa equivalenta. Donca:
*Mallory: Server, se ghe set manda indree la stringa "Ciao" de 500 caratter
*Server: Ciao + alter 496 caratter

Ciarament in 'sti 496 caratter ghe pò vess di dacc sensibij.

## Reazion
I espert, per via de la gravità de la falla e di possibilità de utilizz, l'han definii senza problema "catastrofica".

El Tor Project l'ha consijaa a quej cont di esigenz specifegh de riservatezza de doperà no Internet in quej dì.

## Riferiment
*CVE-2014-0160
*La NSA conosceva Heartbleed da due anni
*Heartbleed, coinvolto anche hardware
*Heartbleed, falla di sicurezza senza precedenti ferma Internet. Come difendersi
*Heartbleed - parte 1: la chiacchiera da pub

## Alter progett

## Vos corelaa
*Mongobleed
Tram ATM 7500 e 7600

I **Tram ATM 7500 e 7600** a hinn di tram doperaa in su la red urbana milanesa dal 2003 in 65 treni. Partegnen, 'me tucc i vettur faa per i metrotranvij, a la fameja de l'AnsaldoBreda Sirio. El design l'è del Pininfarina.

## Storia
Dopo del success di tram ATM 7100, i primm de la familia del Sirio, l'ATM la ordena di tram pussee de la midemma familia. Hinn consegnaa in principi longh 25 meter senza 'na porta in del modul dedree, missa poeu e donca l'ha portaa la longhezza de la vettura a 26,45 meter.

A partì del magg 2008 hinn consegnaa i vettur 7600, che hinn different di predecessor domà per la disposizion di interni, ordenaa in 33 esemplar.

## Caratteristich
A hinn faa su a 5 cass: I cass dispari a hinn pogiaa a di carej motor, inveci i cass pari a hinn in bilich in tra i alter. A hinn a pianal integralment rebassaa, per permett on incarrozzament pussee svelt.

## Lign
I tram de la serie 7500 hinn doperaa in sui lign 7, 9 e 14, quej de la serie 7600 hinn doperaa in sui lign 3, 9, 14 e 24.

## Galleria di foto

File:3706MilanoTram.JPG|Tram arent al Pirellon
File:5290MilanoTram.JPG|Tram in via Legnan
File:ATM 7500 25m Sirio (Ansaldo 2007-9) 7.jpg|Tram in via Turin
File:Milano tramwaj 7503.jpg|Tram in piazza Oberdan
File:Milano tram Bicocca.jpg|Tram a la Bicocca
File:Tram Milano 11.jpg|Tram ai port vert de l'ATM
File:Tram Milano arco Ticinese.JPG|Tram sotta l'arch de Porta Cicca
File:Tram Milano Colonne.JPG|Tram arent ai Colonn de San Lorenz
File:Milano tram 7632 Arcimboldi.JPG|Tram a la fermada sotta terra di Arcimbold
File:Milán, Centrale FS, tramvaj.jpg|Tram arent a la stazion Centrala
File:Gratosoglio terminus 02.jpg|Capolinia de Grattasoeuj
File:ATM 7601 26.5m Sirio (Ansaldo 2008-9) 14.jpg|Tram in via Bramant


## Riferiment
*Storia di 7500 

## Alter progett

## Varda anca
*AnsaldoBreda Sirio
*Tram ATM 7100
*Tram ATM 7000
Battistini (metropolitana de Roma)

**Battistini ** l'è 'na stazion de la Linia A de la Metropolitana de Roma.

## Interscambi
La stazion la gh'ha 'me interscambi i bus zittadin.
 Fermada del bus

## Servizzi
La stazion la gh'ha 'sti servizzi chi:
 Biliettaria
Termini (metropolitana de Roma)

**Termini ** l'è 'na stazion de interscambi in tra la Linia A e la Linia B de la Metropolitana de Roma, oltra che cont la stazion pussee importanta de Roma, Termini.

## Interscambi
L'è interscambi cont la Stazion de Roma Termini e donca cont i treni suburban, regionai, a
InterCity e anca a volta velocità, sia de Trenitalia sia de Italo-Nuovo Trasporto Viaggiatori.
 Stazion de Roma Termini
 Fermada del tram
 Fermada del filobus
 Fermada del bus

## Servizzi
La stazion la gh'ha 'sti servizzi chi:
 Biliettaria
 Toalett
Crittografia asimmetrega

La **crittografia asimmetrica** a l'è la forma de crittografia che la dopera ona cobbia de ciav, voeuna publega e vuna privada, e l'informazion crittada cont vuna la può vess decifrada domà cont l'altra.

In la pupart di cas la se fonda in su di problema matematich che i gh'ha no 'na soluzion bona de vess calcolada cont i computer de incoeu, comé la fattorizzazion de on numer assee grand o el logaritm discrett.

## Riferiment
*Crittografia asimmetrica

## Vos correlaa
*Scambi de ciav Diffie-Hellman
*Crittografia simmetrica
*RSA
*Pretty Good Privacy
*Firma digital
Metrotranvia

La **metrotranvia** a l'è on servizzi tranviari che 'l gh'ha 'na velocità volta e men interferenz cont el traffich veicolar, pedonal e ciclistich che 'l se pò, soratutt cont la sed propia e l'asserviment semaforich.

Tipicament a hinn sotta el Codes de la Strada, a differenza di meteopolitan.

A gh'è anca di sistema mist de tranvia normal e metrotranvia. Anca i premetrò hinn despess di sistema de metrotranvia.

## Esempi
*Tranvia Berghem-Albin
*Trambesòs
*Trambaix
*Red di tram de Cagliari
*Stadtbahn de Stoccarda

## Vos correlaa
*Premetrò
*Metropolitana lingera
*Tram-treno
Premetrò

El **premetrò** a l'è on servizzi de tranvia o ferrovia lingera che l'è progettaa per vess a volta percorrenza e arent al servizzi de 'na metropolitana.

A hinn spantegaa soratutt in Belgi, comé el Premetrò de Bruxelles e in Argentina, per esempi la linia P de Buenos Aires.

## Alter progett

## Vos correlaa
*Metrotranvia
*Metropolitana lingera
Metropolitana

La **metropolitana**, contrazion de ferrovia metropolitana, a l'è on sistema ferroviari de straport publich a bondanzios velocità e portada, tendenzialment sotterragn o in viadott, regolaa del segnalament ferroviari e separaa dal traffich veicolar, roba che 'l differenzia de la tranvia.

## Storia

In del 1843 el Charles Pearson l'insubiss a Londra on sistema de ferrovia rapida urbana, che l'è approvaa in del 1853 e faa su dal 1860. L'è verta dal 1863.

La metropolitana a l'è poeu stada fada su a New York, Budapest e Glasgow, e dal secol quell de XX a l'è deventada on fenomen comun in di gran città.

## Roeul in del straport
La metropolitana a l'è despess la colonna portanta del straport publich di città, cont di volt volum de passeggee. De facc in la pupart di cas la gent la dopera i bus e i treni suburban per ciappà poeu la metropolitana.

In del period de la Guerra Freggia i eren anca doperaa 'me mezz de propaganda e mittuu in di pian de protezion civil 'me bunker.

## Mapp

A l'è doperaa squasi indepertutt on sistema de reppresentazion schematica che 'l sacrifica la real distanza in tra i stazion per avègh pussee de ciarezza inventaa dal Harry C. Beck, disegnator de circuitt elettrich in d'ona azienda de telecomunicazion.

## Riferiment
*Metropolitana - Treccani

## Vos corelaa
*Metropolitana lingera
*Metrotranvia
Modellism ferroviari

El **modellism ferroviari** a l'è la branca del modellism che la costruiss di reproduzion di ferrovij.

El se occupa sia de l'organizzazion di trenitt elettrich sia de la costruzion di scenari e di rodaj e di scambi per permett 'na bona circolazion.
Scambi de ciav Diffie-Hellman

El **scambi de ciav Diffie-Hellman** a l'è on sistema de crittografia asimmetrega che 'l permett de scambiàss ona ciav de crittografia simmetrica in manera segura in su 'n canal de comunicazion ch'a l'è insegur. A l'è staa progettaa in del 1976 dai Whitfield Diffie e Martin Hellman cont el jutt del Ralph Merkle.

## Fonzionament

L'implementazion pussee fazil la preved che 'l se considera on generator *g* di intregh del numer *p*, cont p numer primm.

Vun di interlocutor el scerniss on numer casual *a* e el calcola *A = g mod p* e 'l manda a l'alter interlocutor insemma a *g* e *p*, che donca el calcola *B = g mod p* e 'l manda al primm interlocutor.

Donca lu el calcola *K= B mod p* e l'alter *K = A mod p*. El resultaa a l'è istess, e donca el sarà la ciav de cifratura.

On attaccant el pò anca intercettà la comunicazion, ma cont i dacc a disposizion rivà a la ciav a l'è no computazionalment convenient e ghe voeuren di temp assee volt.

## Sicurezza
La sicurezza del protocoll a l'è fondada in sul fatt che l'operazion inversa a quella fada, ossia el logaritm discrett, a l'è sostanzialment impossibil de resoeulv cont i computer de incoeu, e l'informatega quantistega, che in teoria la può violà el sistema, a l'è no inscì avanzada de fàll.

### Schema de attacch
* s = ciav secreta compartida. s = 2
* a = ciav privada de Alis. a = 6
* b = ciav privada del Bob. b = 15
* g = bas publica. g = 5
* p = numer primm publich. p = 23

Ciarament el gh'ha de vess gramm de calcolà i ciav privaa, comé l'è incoeu.

## Riferiment
*Algoritmo DH
Logaritm discrett

El **logaritm discrett** a l'è el numer intregh *k* che el resoeulv  l'equazion *b = g*, indova  e  hinn element de on grupp matematich. Hinn l'equivalent del logaritm in la teoria di grupp.

## Soluzion
Al dì d'incoeu a gh'è nissun algoritm bon de trovà el logaritm discrett in manera efficenta e convenienta a nivell computazional. L'è, per quest, vesin al problema de la fattorizzazion de on numer, e gh'è di teorema in comun in tra i dò problema.

## In crittografia
In la crittografia asimmetrega el logaritm discrett a l'è doperaa 'me operazion bona per scambiàss i ciav senza possibilità de trovà i numer ch'i generen cont on sistema informatich, comé in del scambi de ciav Diffie-Hellman.

## Vos correlaa
*Algoritm de fattorizzazion de Shor
Basilica San Paolo (metropolitana de Roma)

**Basilica San Paolo ** l'è 'na stazion de la Linia B de la Metropolitana de Roma e de la Ferrovia Roma-Lido.

## Interscambi
La stazion la gh'ha 'me interscambi i bus zittadin.
 Fermada del bus

## Servizzi
La stazion la gh'ha 'sti servizzi chi:
 Biliettaria
Elserino Piol

L**'Elserino Piol**  (Limana, 8 de dicember del 1931 - Milan, 17 de avril 2023) a l'è staa on ingegnee e dirigent d'azienda italian, pader del venture capitalist e pionee de Internet in Italia.

## Biografia
El Piol l'ha studiaa 'me peritt elettronich, e l'ha scominciaa a lavorà 'me programmator di sched perforaa in del 1952 a la Olivetti Bull.

In del 1959 el deventa Direttor de la Division Commercial Elettronica de l'Olivetti Bull, che poeu la deventa la Division Elettronica, giudada dal Roberto Olivetti e de la Marisa Bellisario. Quand che gh'è la vendita de la Division ai american el resta in Italia e 'l deventa Direttor del Marketing, e in 'sta posizion el gestiss la sortida de la Programma 101 e de fàlla passà per calcolatris per vendela no ai american.

In di agn 1970 el se concentra in sul desvilupp di macchin contabil e telescrivent.

In di agn 1980 el cognoss Steve Jobs, che 'l domanda a la Olivetti de investì on milion in la Apple, ma el Carlo de Benedetti el refuda.

El lassa l'azienda in del 1996 comé Vicepresident.

De li el decid de dedicàss a l'investiment in di start up, comé Tiscali,  Yoox Net-A-Porter Group e Vitaminic. L'unegh *unicorn* italian, ossia 'na start up valutada pussee de on miliard de dollar, a l'è sò.

## Riferiment
*Vi racconto come è nato il venture capital in Italia. E perché non decolla.” P101 a colloquio con Elserino Piol 
*Morte Jobs: Elserino Piol, dirigente di Olivetti per oltre 40 anni, ricorda l'uomo e l'imprenditore
Referendum consultiv del 2017 in Veneto

El 22 de ottober del 2017 gh'è staa on **referendum consultiv** in Veneto in su l'attribuzion de pussee autonomia comé da articol 116 de la Costituzion italiana.
El referendum el gh'ha on quorum del 50% per vess valid, ai sens del Statut d'autonomia del Veneto.

## Storia

In del 2014 el Veneto, dopo del fallì di trattativ cont el governo, l'ha deciduu de fà ses referendum: Trii in su di question economich, vun in sul statut special, vun in su l'autonomia differenziada e vun consultiv in su l'independenza.

El governo italian l'ha daa su recors a la Cort Costituzional, che l'ha scassaa i referendum economich, vist che sia la Costituzion che 'l Statut Veneto proibissen de votà in sui question economich, quell in sul Statut special perchè l'è question a nivell de Stat e quell in su l'independenza per attacch a l'unità del Stat italian. L'è staa inveci guarnaa quell per l'autonomia, permettuda de la Costituzion.

El referendum autonomista a l'è staa organizzaa de concert cont la Lombardia, tant che el dì l'è staa nonziaa del Robert Maron a Berghem el 21 de april del 2017, e el 24 el Luca Zaia l'ha convocaa per decrett ol referendum.

## Posizion
Tucc i partii del Consili Regional s'hinn s'ceraa per el Sì, anca se on quaj consiliee l'ha preferii l'astension.

Foeura del Consili domà Possibile-Sinistra Italiana l'era per l'astension e Partito della Rifondazione Comunista – Sinistra Europea per el No.

Hinn nassuu di comitaa sia per el sì, anca cont on comitaa di Serenissimi, e per l'astension.

## Resultaa
### Affluenza

### Vot

### Resultaa per Provincia

## Vos correlaa
*Autonomism
*Referendum consultiv del 2017 in Lombardia
*Referendum consultiv del 2017 in Provincia de Bellun
Soluzion Barcelona

La **soluzion Barcelona** a l'è 'na configurazion di banchin de 'na stazion ferroviaria, soratutt de la metropolitana, che la permett de sveltì l'andà su e 'l 'gnì giò di treni.

A gh'è ona banchina a isola e dò laterai, e donca i laterai hinn doperaa domà per salì e quella central per andrà giò o, di voeult, per tucc e du i operazion.

L'è stada doperada a Londra per la prima voeulta in del 1895, ma l'è stada doperada intensament a Barcelona, de chi el nomm.
Autodeterminazion

L**'autodeterminazion** a l'è vun di principi fondamentai del dirizz internazional e di dirizz uman, che 'l permett a on popol de scernì liberament la sò condizion politega e perseguì el desvilupp economich e social.
A l'è staa formulaa offizialment cont la Carta di Nazion Unii del 1946 e l'è part del Ius cogens, ossia la part pussee volta del dirizz internazional.
Porta Nuova FS (metropolitana de Turin)

**Porta Nuova FS ** l'è 'na stazion de la Metropolitana de Turin.

## Interscambi
La stazion la gh'ha 'me interscambi i bus zittadin e 'na stazion ferroviaria.
 Stazion de Turin Porta Nuova
 Fermada del bus
 Fermada del tram

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
 Scal mobil
 Stazion videosorveliada

## Alter progett
Škoda 13T

El **Škoda 13T** (*Elektra*) a l'è on modell de tram desviluppaa de la Škoda per la red tranviaria de Brno.

L'è staa desegnaa de la Porche e l'è a pianal integralment rebassaa, cont 68 post de settà e 201 in pee. I consegn hinn scominciaa in del 2007 e hinn finii in del 2016.

## Vos correlaa
*Škoda 15T
*Red di tram de Brno
Stazion de Berghem

La **stazion de Berghem** a l'è 'na stazion ferroviaria che la serviss la città de Berghem. A l'è servida di treni statai de la Trenitalia e di regionai de la Trenord e de la Trenitalia Tper.

## Storia
A l'era part de la Südbahn de la Linia Ferdinandea de Milan a Venezia, e l'è inaugurada el 12 de ottober 1857. In del 1863 la deventa 'na stazion de diramazion, cont l'attivà de la linia per Lecch.

In del 1878 Milan e Venezia, via Trevij, s hinn collegaa pussee direttament e Berghem la perd de importanza.

Domà in del secol quell de 21 la stazion l'è miôrada, per garantì on servizzi regional, e in futur suburban, pussee bon.

## Interscambi
 Fermada de la Tranvia Berghem-Albin
 Fermada del bus
 Stazion di taxi

## Servizzi
 Biliettaria automatega
 Biliettaria a sportell
 Ascensoeur
 Bar
 Pòst de polizia ferroviaria
 Toalett
Tram STEL 44-49

El **Tram STEL 44-49** (*Desi*) a l'è stada 'na elettromotris interurbana doperada in su la Red interurbana di tram de Milan, precisament in su la tranvia Milan-Desi, la Milan-Monscia e la Milan-Limbiaa. Hinn staa faa su de la Società Trazione Elettrica Lombarda in del 1926 e hinn entraa in del parch rotabil de la ATM in del 1939, per restà in servizzi finna al 1999.

L'è stada progettada per l'elettrificazion de la travia da Milan Maciachini a Desi, che la gh'eva besogn di treni aposta per la volta frequentazion. Originariament gh'aveven su la perteghetta, in di agn 80 gh'hann su el pantograf. Incoeu a hinn doperaa per i servizzi turistich e per la manutenzion.
Garibaldi (metropolitana de Napoli)

**Garibaldi ** l'è 'na stazion de la linia 1 de la Metropolitana de Napoli.  A l'è el capoligna settentrional e important interscambi cont la Linia 2 de Napoli.

## Interscambi
La stazion la gh'ha 'me interscambi i bus zittadin.
 Stazion de Napoli Central
 Fermada del bus

## Servizzi
La stazion la gh'ha 'sti servizzi chi:
 Biliettaria
Museo (metropolitana de Napoli)

**Museo ** l'è 'na stazion de la linia 1 de la Metropolitana de Napoli.

A gh'è in la stazion on musee piscininn cont dent i rinveniment di scav per la metro.

## Interscambi
La stazion la gh'ha 'me interscambi i bus zittadin.
 Fermada de la Linia 2, P.za Cavour
 Fermada del bus

## Servizzi
La stazion la gh'ha 'sti servizzi chi:
 Biliettaria
Tachion

El **tachion** a l'è 'na partisella ipotetica che la saria pussee svelta de la velocità de la lus.

A l'è tipicament citada in la letteradura de fantascienza, anca se in teoria l'è compatibil cont i principi de la relatività special.

## Proprietà

Vedè on tachion in passagg a l'è impossibil, on osservator el vedaria, al passagg, on'onda granda innanz e vuna piscininna dree.

Se la sò energia e quantità de mott hinn di numer reai, la massa a possà l'è on numer immaginari.

On positron el pò no andà pussee lent de la lus, e men energia el gh'ha pussee svelt el va. Teoricament se 'l se cava tutta l'energia de 'n positron 'l anaria a 'na velosità infinita.

## Osservazion
Al dì d'incoeu a gh'è nissuna osservazion comprovada di tachion. In del 1973 i studios Philip Crough e Roger Clay, in del studià i ragg cosmich, han trovaa di partisell pussee svelt de la lus, ma la sò descoverta a l'è mai staja repetuda e nanca confermada.
Swissmetro

**Swissmetro** a l'è on progett de straport pensaa per ls Svizzera che 'l permettaria de conligà i sò città pussee important cont di treni a levitazion magnetica in di tunnel sotta terra, bona de rivà anca a 500 km/h cont el voeud in di tunnel. I sò stazion, pressurizaa, i gh'avaria de vess arent ai stazion di città pussee important e ligaa cont di ascensoeur.

El cost stimaa l'è in tra i 30 e i 35 miliard de franch. Al di d'incoeu a l'è retegnuu tropp costos e el sò desvilupp a l'è assee improbabil.
Attacch del giomell gramm

L**'attacch del giomell gramm** (*Evil twin*) a l'è 'n attacch informatich che 'l sostituiss on access point bon cont vun fals per intercettà di comunicazion. El pò vess doperaa, cont di variant, per descovrì la password de on access point.

## Alter proget
Servizzi ferroviari metropolitan de Catanzaro

El **servizzi ferroviari metropolitan de Catanzaro** a l'è 'n servizzi che 'l conliga Catanzaro ai città al sò Nord-Ovest. A l'è ciamaa del Comun metropolitana, ma di Ferrovie della Calabria a l'è recognossuu comé servizzi ferroviari metropolitan in su la ferrovia Cosenza-Catanzaro Lido.

A hinn dree a fà on lavorà per "metropolitanizzà" pussee la tratta urbana de la ligna.

## Treni
In su la tratta se droeuven 'sti automotris chi:
*Automotris FCL M2.200
*Automotris Fiat M4
*Autotreno FC DE M4c.500

## Vos correlaa
*Ferrovia Cosenza-Catanzaro
Marco Reguzzoni

El **Marco Giovanni Reguzzoni** (Busti Grandi, 30 de magg del 1971) a l'è on politegh italian, l'è staa esponent important de la Liga Nord e l'è staa President de la Provincia de Vares e capogrupp a la Cambra di Deputaa per la Liga dal 2010 al 2012. L'ha tolt part a la fondazion de Grande Nord, moviment federalista padan, del 2017.
Trinitat Vella (metropolitana de Barcelona)

**Trinitat Vella ** l'è 'na stazion de la Metropolitana de Barcelona.

## Interscambi
 Fermada del bus (11,40)
 Bike sharing Bicing

## Servizzi
La stazion la gh'ha 'sti servizzi chi:
 Biliettaria
Gamba de legn

**Gamba de legn** a l'è la scormagna dada ai primm tram interurban a vapor che andaven in sui tramvij de Milan in tra i ultim agn del 1800 e i primm del 1900.

## Storia
In tra el 1878 e 'l 1880 in Lombardia derven on poo de tramvij a trazion meccanega inveci che a cavall, comé la tranvia Milan-Vaver o la Milan-Saronn-Tradaa. Cont el slargàss de la red finna a Galaraa, Monscia, Pavia e Lod i gamba de legn in servizzi riven a pussee de 150 a la fin del secol quell de 19. El devegn donca vun di simboi de la provincia milanesa finna a la nassita di tramvij elettrificaa.

L'ultima tranvia a vapor meneghina a l'è stada la tranvia Milan-Magenta, tajada poeu finna a Vittuon, che l'ha faa l'ultima corsa el 31 de agost del 1957, e l'ultima in total la tranvia Monscia-Trezz-Berghem, sarada el 28 de giugn del 1958. I treni di 'sti lign i eren ciamaa anca *Sgich*.

Al di d'incoeu hinn espognuu di gamba de legn: Vun al Musee Leonardo da Vinci e vun in la piazza de Settim.

## Origin del termin
La teoria pussee probabil a l'è che el termen el deriva de l'andatura assee incerta del tram, donca arenta a quella de 'n omm senza 'na gamba.

Di alter teorij a hinn ligaa a on dependent di tramvij cont ona gamba de legn, impiegaa per gestì i scambi, ma hinn staa mai provaa.

## Riferiment
*Il gamba de legn
*I trasporti pubblici milanesi: dal cavallo alla metropolitana

## Alter progett
Lengua protoindoeuropea

Ol **protoindoeuropeo**, indicad anc come **indoeuropeo**, l'è la protolengua qe, segond la lenguistega comparativa, l'è a l'orijin comun di lengue indoeuropee. I someianze intra qeste lengue, di quai am g'ha di testimonianze a partir dal 2000 a.C. circa, i ha imponid ai studios de afermar qe i fœss la continuazion de una protolengua preistoriga, parlada circa setmella agn fa e ciamada per convenzion *proto-indoeuropeo*. L'indagar sistemateg intra i documentazion plœ arcaige di lengue indoeuropee al permet de ricostruir, anc se in manera ipotetiga, la gramatica e ol lessig de la protolengua, grazie al metodo comparativ.

## Riferiments
Metropolitana de Barcelona

La **metropolitana de Barcelona** a l'è el servizzi de metropolitana che 'l quatta la città de Barcelona e part del sò hinterland. A l'è gestida de Transports Metropolitans de Barcelona e Ferrocarrils de la Generalitat de Catalunya e, 'me per tutt el servizzi de straport publegh de la città, i tariff a hinn deciduu del Autoritat del Transport Metropolità. 

La red a l'è longa 143,5 km e gh'è 163 stazion e per la pupart a l'è sotta terra.

## Storia
El lavorà per fà su 'na metropolitana a Barcelona hinn scominciaa del 1920 cont el *Gran Metropolitano de Barcelona*, la linia 3 de incoeu. A l'è stada inaugurada del 1924 e la conligava Plaça Catalunya a Plaça Lesseps.

Per l'Esposizion Universal del 1929 a l'è inauguraa el *Ferrocarril Metropolitano Transversal*, la linia 1 de incoeu, che la conligava Plaça Catalunya a Bordeta.

Dal 1995, per via de on decrett che 'l stabiliss l'accessibilità ai disabil, tucc i stazion hinn dree a vess adeguaa cont i ascensoeur e i marciapee a nivell del treno.

## Red

## Operator
I lign hinn gestii di different operator:
*TMB a l'è el pussee important e 'l gestiss i lign L1, L2, L3, L4, L5, L9, L10, L11 cont 102,377 km.
*FGC che 'l gestiss 4 lign (L6, L7, L8, L12), cont 21,284 km.

## Servizzi
### Biliett

La Red la dopera i biliett normai de la ATM de Barcelona. I pussee spantegaa a hinn:

## Vos correlaa
*Metropolitana de Madrid
*Metropolitana de Valencia
*Trambaix
*Trambesòs
*Rodalies de Catalunya
*Stazion del metrò
*Alstom Metropolis
Rambla Just Oliveras (metropolitana de Barcelona)

**Rambla Just Oliveras ** l'è 'na stazion de la Metropolitana de Barcelona e di Rodalies de Catalunya.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria
 Ascensoeur
Tram ATM 4900

El **Tram ATM 4900** (*Jumbotram*) a l'è on modell de tram a trè cass doperaa in su la red di tram de Milan dal 1976 in 100 tram.

## Storia
Al principi di agn 1970 la ATM de Milan l'ha pensaa a fà su di metropolitann linger de superfiss per potenzià la red tranviaria senza fà di costos metropolitan interraa. 

Per questa ideja in del 1971 la Breda la presenta on tram a pianal rebassaa, dò cass e rodigg  B'2'B'. El progett a l'è però refudaa per el pianal rebassaa, per l'epoca tropp innovativ, e per el gran interpern, che l'avaria faa possibil doperàj domà in sui lign de MLS, de che se trovaven no i finanziament. Per quest, dopo del resultaa bon di tram ATM 4800 la ATM la ponta a di tram faa di Officine Meccaniche, appena entraa in la Fiat e sènza pianal rebassaa, cont l'ideja de doperà di banchinn de 660 mm per permett l'access squasi a ras.

La produzion di vettur, assegnada al GAI, a l'è spartida in tra la Fiat (tram dal 4900 a 4949) e la Stanga (dal 4950-4999), che differissen per el sistema elettrich e di alter dettaj. A hinn consegnaa in tra el 1976 e 'l 1978 e doperaa in su la red tradizionala in attesa del completament di MLS, che però hinn mai faa su.

El progett, di architett Koenig e Segoni, l'éra assee asimmetrich per permett de 'vègh i port a fil de la banchina, cont la coa de bon assimetrica e pussee inclinada, che l'ha però daa di problema in su la red urbana, perchè sortiven de la sagoma limit e l'ha ferii di personn ai fermaa e in curva. Dal 1982 al 1974 a hinn staa modifegaa in manera sinmetrica.

A partì del 2008 di unità a hinn staa dotaa de aria condizionada e in del 2011 la vettura 4950 l'è doperada per di esperiment de revamping che dòpo di longh lavorà menen, in del 2014, a l'approvazion del noeuv revamping che l'è finii in del 2019. A partì del 2023 in di tram che hinn minga staa revampizzaa a l'è mittuda la livrea in giald Milan.

## Galleria di foto


File:San Zenone al Lambro (MI) - area di servizio - tram ATM 4949.jpg|Vun di tram 4900 revampaa
File:04995-Tram articolato 4958 (1993).jpg|Tram in su la Circonvallazion
File:Milano - Interno di tram jumbo - Foto Giovanni Dall'Orto - 30-dec-2006 - 02.jpg|Interni del tram
File:Milano - piazza Cordusio - tram ATM 4998.jpg|Dedree del tram
File:Milano tram ATM4900 linea 3 Colonne di san Lorenzo.jpg|Tram ai Colonn de San Lorenz
File:Tram of ATM, Milano.JPG|Tram in d'on anell de retorn
File:Tram Milano piazzale Cadorna.JPG|Tram in Piazza Cadorna
File:138MilanoTram.JPG|Jumbotram arent de on tram ATM 1500
File:ATM 4900.png|Tram arent ai Colonn de San Lorenz
File:ATM Tram "Jumbotram"4969 (17293947776).jpg|Tram cont banchina sotta



## Bibliografia
* 
* 
* 

## Riferiment
*Tram: la serie 4900 si rimette a nuovo 
* A MILANO INIZIA IL REVAMPING DEI TRAM SERIE 4900
*Jumbo Tram

## Alter progett

## Varda anca
*Tram ATM 4800
Di de l'amministrator de sistema

El **Di de l'amministrator de sistema** a l'è 'na giornada dedicada ai sistemista e, in general, ai alter professionista de l'informatega. L'è fada dal 2000 per iniziativa del Ted Kekatos ogni ultim venerdì de luj.

L'idea l'è nassuda de on sgorantin de la HP, cont i utent che rengraziaven el sistemista per avè installaa ona stampant cont di fior e frutta e 'l sistemista, che 'l eva appena installaa 'sti stampant, el gh'ha avuu l'idea.

## Vos corelaa
*Dì del programator
Tram ATM 4800

El **Tram ATM 4800** (*Jumbotram*) a l'è on tram faa su dal 1973 al 1977 e in servizzi finna al 2010 in 43 esemplar doperaa in su la red di tram de Milan.

El primm prototip, faa in del 1971, el doperava i coo di Tram ATM 5300 tajaa e per cassa central el 5451. El prototip a l'è staa doperaa in su la linia 15, e vist el success a l'è staa confermaa.

In del 1995 32 unità hinn staa remodernaa e i alter 12 hinn staa ritiraa in del 2001.

El 31 de dicember del 2010 tucc i unità hinn staa ritiraa cont l'entrà in servizzi di 7000, 7100 e 7500, anca lor assee capient.

## Alter progett

## Vos correlaa
*Tram ATM 4900, l'alter jumbotram
Tram ATM 7000

I **Tram ATM 7000** a hinn di tram articolaa e a pianal integralment rebassaa doperaa in su la red di tram de Milan dal 2000. L'è part de la fameja Eurotram de la Bombardier.

A l'è staa progettaa a la mità del 1990 per renoeuvà el parch tram de la ATM, fermo al 1976 e donca problematich cont l'espansion de la red milanesa e poeu n'hinn staa faa 26, anca se originariament eren domà 20.

Han ciappaa servizzi stabil in su la linia 14 dal 25 settember 2000, e dal settember 2002 a l'è doperaa anca in su la Metrotranvia de la Bicocca (Linia 7), indova che l'è pussee adatt. 

Dal 2004 hinn doperaa domà in su la linia 15.

## Alter progett

## Vos correlaa
*Tram ATM 7100
*Tram ATM 7500
Trambaix

El **Trambaix** a l'è 'na metrotranvia che la conliga i comun de la comarca catalana del Baix Llobregat a Barcelona. A l'è in servizzi dal 5 de april del 2004 e incoeu la gh'ha trè lign. L'è longa 32 kilometer e la gh'ha 64 stazion.

## Storia
La storia del Trambaix la scomincia in del 1990, quand che di comun del Baix Llobregat domanden de slongà la linia 3 de la Metropolitana in del sò territori.

In del 1992 l'Entità Metropolitana del Trasport la fa on concors per fà lilinscì ona tranvia.

El 22 de giugn del 2001 el President de la Generalitat de Catalunya Jordi Pujol el mett la prima preja del progett del Trambaix, dopo circa cinch agn de proeuva.

El 3 de april del 2004 a l'è verta offizialment.

## Lign

El tram el gh'ha trè lign: T1, T2 e T3

### T1 e T2
La linia T1 a l'è verta domà i dì de lavorà e la conliga la Stazion de Macià cont la Stazion de Bon Viatge. Inveci la linia T2 a l'è semper verta e la conliga Macià a Llevant - Les Planes.



### T3
La linia T3, inveci, la fa on percors different e la se snoeuda de la T1/T2 a Montesa. La conliga Macià a Sant Feliu-Consell Comarcal.

## Tram

El tram doperaa in sui metrotranvij de Barcelona a l'è on modell adattaa del Citadis de la Alstom, longh 32,5 m e largh 2,6 m.

A l'è faa in lega lingera de allumini e l'è bidirezional cont dò gabinn per mezz e i gh'ha di confort comé l'aria condizionada e i post per i biciclett.

## Vos correlaa
*Metropolitana de Barcelona
*Trambesòs
*Tram a Barcelona
Metro automatich AnsaldoBreda

El **metro automatich AnsaldoBreda** a l'è 'na class de treni automatich per i metropolitann e relativ soluzion de segnalament per fàj andà indeperlor. L'è staa doperaa per la prima voeulta in del 2002 a Copenhagen.

Progettaa de l'azienda italiana AnsaldoBreda a l'è doperaa in sui lign automatich de la metropolitana de Milan, in su la metropolitana de Bressa, quella de Copenhagen, in su la linia C de la metropolitana de Roma e in su la linia gialda de la metropolitana de Taipei.

Tucc i treni doperen el scartament standard e di sistema di sicurezza, e anca i stazion hinn adattaa squasi semper cont i port de banchina.

## Caratteristich tecnegh
*Altezza: 3,4 - 3,85 m
*Larghezza: 2,65 - 2,85 m
*Velocità massima: 80-90 km/h
*Scartament: 1'435 mm
Lign celer de la Brianza

I **lign celer de la Brianza** a hinn staa on progett de metrotranvij elaboraa del 1959 ma mai faa che l'avaria conligaa Milan a Caraa, Mombell e Garbagnaa e sostituii i tramvij interurban Milan-Caraa e Milan-Limbiaa.

## El progett
El progett el prevedeva trè tratt:
*Milan-Caraa
*Milan-Limbiaa
*Senagh-Garbagnaa

Eren previst 39 kilometer de che 6 in galleria e 35 stazion de che 5 sotta terra (Milan Maciachini, Bress, Desi, Seregn e Caraa). I lign sarien staa a doppi binari elettrificaa.

El capoligna milanes a l'era pensaa in la stazion Garibaldi de la linia 2 de la metropolitana, che per quest a l'è staa realizzada cont 4 binari, che poeu hinn staa doperaa no e incoeu a hinn occasionalment doperaa per di esposizion.

Poeu la ligna la saria andada in d'ona sed propia in Vial Enrico Fermi, e longh quella tratta a hinn staa faa du sottapassagg, poeu readattaa vun per el traffich veicolar e l'alter per la Milan-Limbiaa.

## Material rotabil
I treni eren progettaa cont on sistema de guida vincolada su pneumatich de gomma, tecnologia che la gh'ha avuu poeu success in di sistema comé la VAL.

Nissun treno a l'è staa faa su fisicament, e incoeu a gh'è domà i dissegn.

## Riferiment
*Metroricerche - Linee celeri della Brianza

## Bibliografia
*  
*  

## Alter progett

## Vos correlaa
*Lign celer de l'Adda
Stazion de Milan Centrala

La **stazion de Milan Centrala** a l'è 'na stazion ferroviaria de Milan, la pussee importanta de la capital lombarda e la segonda in Italia dopo Roma Termini.

A l'è verta dal 1931 per sostituì la veggia Stazion Centrala, voramai inadatta e piscininna. A l'è gestida de la RFI e l'è classifegada in categoria Platinum.

Dal 2010 a l'è dedicada a santa Francesca Cabrini.

## Storia
La prima stazion centrala de Milan a l'è stada verta in del 1864 in l'odierna Piazza de la Republica e l'è stada sostituida in del 1931, cont la vertura de l'odierna Centrala. El Re Vittori Emanuel III l'ha posaa la prima preja in del 1906 ma la costruzion reala a l'è cominciada in del 1912. Per la crisi de la prima guerra mondial el lavorà el va a rilent e domà cont el governà del Mussolini, intenzionaa a mostrà la soa grandezza, el lavor el torna a bon regimm.

El 1 de luj del 1931 la stazion a l'è offizialment verta a la presenza del minister de l'Ester Galeazzo Ciano.

El sò Binari 21 a l'è deventaa tristement famos perchè doperaa di nazista per deportà i giudee italian catturaa de la Republica Sociala Italiana in di camp de stermini lungh de l'Olocaust. Incoeu el binari a l'è on memorial.

## Struttura
La stazion la gh'ha 24 binari, tucc tronch: i binari 1, 2, 3, 22, 23 e 24 a hinn pussee cort e doperaa per i servizzi cont di treni piscininn.

L'edifizzi a l'è in stil Liberty e Art Déco, coniugaa a l'imponenza de l'architettura fassista. La tettoia che la quatta i binari, longa 341 meter, a l'è progettada de l'Alberto Fava.

I grand piazzai de la stazion a hinn ispiraa a l'architettura romana ma faa in economia di mezz, cont del cement che 'l ricorda el marmo.

Al binari 21 a gh'è la Sala Reale che l'éra doperada de la familia real italiana e de la cort.

## Moviment

La stazion a l'è servida di treni statai e internazionai de la Trenitalia e da NTV, anca a volta velocità. Gh'è anca i treni regionai de la Trenord e 'l treno Malpensa Express che 'l conliga la stazion a l'aeroport de Malpensa.

## Servizzi
 Biliettaria automatega 
 Biliettaria a sportell
 Post de polizia ferroviaria
 Deposit bagagg cont personal
 Restorant
 Toalett
 Sala d'attesa
 Bar

## Interscambi
La stazion a l'è servida de on mugg de lign urban e interurban, e di navett per i aeroport lombard.
 Stazion de la metropolitana (Centrala FS  )
 Fermada del tram (Stazione Centrale M2 M3, lign 5, 9 e 10)
 Fermada del bus

## Vos correlaa
*Binari 21
La Sagrera (metropolitana de Barcelona)

**La Sagrera ** l'è 'na stazion de la Metropolitana de Barcelona. A l'è anca stazion di treni suburban di Rodalies de Catalunya.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria
 Ascensoeur
Leonardo (treno)

El **Leonardo** a l'è on treno MNG (Metropolitana de noeuva generazion) desviluppaa de la AnsaldoBreda, incoeu Hitachi Rail Italy, per la Metropolitana de Milan. A l'è doperaa dal 2014 e n'hinn staa faa 30, pussee alter 30 in consegna a la ATM entro el 2019.

## Storia
El treno el nass 'me evoluzion del Meneghin in vista de la necessità de renoeuvà el parch di mezz de la metropolitana in vista de l'Expo 2015 de Milan. El finanziament de 200 milion de Euro a l'è staa per intregh a caregh de la ATM cont on finanziament de la Banca europea di investiment.

El progett scernuu, quell de la AnsaldoBreda, a l'è staa presentaa in Piazza del Domm cont on modell de carton a grandezza natural in l'april del 2014, e 'l 23 de dicember del midemm ann hinn entraa in servizzi i primm in su la metropolitana. In total hinn rivaa 20 treni in su la M1 e 10 in su la M2.

El 26 de marz del 2016 la ATM l'ha nonziaa de investì 109 milion per crompà alter 15 Leonardo e 'l 9 de febrar del 2017 n'hinn staa crompaa alter 15 a 106 milion.

## Costruzion
El Leonardo a l'è faa de 6 cass: Quater hinn motris, dò domà remorcc. Di dò motris dò i gh'ha la gabina de guida e dò hinn senza, e hinn montaa cont i gabinn ai margin taccaa ai remorcc e in del mezz i motris senza gabina, e ogni vagon el gh'ha 8 port elettronich.

El sistema de alimentazion a l'è bon de recuperà l'energia de la frenada e de fonzionà cont pussee tension.

I treni, in conformità di legg, a hinn videosorvejaa e cont on sistema LCD e audio per i informazion ai passeggee.

## Vos correlaa
*Meneghin (treno)

## Alter progett
Monument al ratt de laboratori

El **monument al ratt de laboratori** a l'è ona statoa de la città de Novosibirsk, mittuda denanz a l'Istituu de Genetica de l'Accademia Russa di Scienz per onorà tucc i animai mort per el progress de la scienza.

La consist in d'on ratt che 'l cusiss el DNA.

## Alter progett
Elettromotris de la linia 1 de la metropolitana de Milan

I **Elettromotris de la linia 1 de la metropolitana de Milan** a hinn di treni doperaa in su la linia 1 de la Metropolitana de Milan e faa su in noeuv lott in tra el 1962 e 'l 1989. A ghe n'è sia motris sia remorciada, e tipicament on treno a l'è faa de 4 motris e 2 remorcc.

A hinn staa doperaa, temporaneament e cont el pantograf, in su la linia 2 prima del rivà di sò treni.

## Galleria di foto

File:Inside-Milan-Metro-Line1-train.jpg|Interni de 'n treno
File:1964 inaugurazione metropolitana di Milano.jpg|Inaugurazion de la Metropolitana
File:Cascina Gobba.jpg|Treno insemma a on tram interurban a Goeubba
File:Milano Metropolitana MM1.jpg|Treno in sosta al deposit de Precott in livrea revampada
File:Milano Metropolitana 1.jpg|Treno in sosta al deposit de Precott in livrea originala



## Bibliografia
* Hansjürg Rohrer, *Il materiale motore delle ferrovie concesse e tranvie italiane. Die Triebfahrzeuge der italienischen Privatbahnen und Strassenbahnen*, Frank Stenvall Förlag, Malmö, 1983. ISBN 91-7266-067-8 
* Giuseppe Severi e Roberto Vasini, *Metropolitana a Milano*, Azienda Trasporti Municipali, Milano 1989.

## Vos correlaa
*Elettromotris de la linia 2 de la metropolitana de Milan
*Elettromotris de la linia 3 de la metropolitana de Milan

## Alter progett
Tram a la Peter Witt

I **Tram a la Peter Witt** a hinn di tram che hinn faa a bas del modell del Peter Witt, consiliee de la città de Cleveland e ideator de 'n progett de renoeuvament di straport de la città in di agn 1920.

## Caratteristich

La differenza la pussee importanta cont i alter tram l'è de doperà la porta centrala domà 'me sortida cont innanz el biliettari, e donca permett a la gent de andàgh su innanz e pagà a la sortida o de pagà prima e andà in di post dedree, tipicament i pussee bej.

L'era donca spartida in du tocch: El primm destinaa a di tragitt brev, in pee o in su di panch longitudinai e 'l segond cont di panch trasversai e pussee comod per i viagg longh.

Cont el temp di vettur a hinn staa faa cont el pagament a l'entrada, ma se resten ligaa al modell Peter Witt vegnen ciamaa istess inscì.

## Diffusion
In del 1927 la ATM de Milan l'ha voruu renoeuvà el sò parch di mezz, faa di Tram tipo Edison e Tram ATM 600, e el success del tram Vintott l'ha faa spantegaa assee el modell in Europa.

## Vos correlaa
*Tram ATM 1500